stanford-oval/wikipedia huggingface dataset:
Hank Azaria
Elämä

Azaria syntyi Queensissa, New Yorkissa Albert ja Ruth (o.s. Altcheck) Azarian sefardijuutalaiseen perheeseen. Albertin ja Ruthin vanhemmat olivat kotoisin Thessalonikista, Kreikasta, jonne suku oli siirtynyt Espanjan karkotettua juutalaiset vuonna 1492. Azarian perheen kotikieli oli juutalaisespanja.
Muutaman vuoden yhdessäelon jälkeen Azaria meni naimisiin näyttelijä Helen Huntin kanssa 18. heinäkuuta 1999. He molemmat olivat esiintyneet pitkään tv-sarjassa Hulluna sinuun. Pari erosi 18. joulukuuta 2000.
Vuodesta 2007 lähtien Azaria on seurustellut näyttelijä Katie Wrightin kanssa. Heillä on yksi yhteinen lapsi (s. 2009).
Ura > Simpsonit

Azaria on kenties parhaiten tunnettu lukemattomista äänirooleistaan televisiosarjassa Simpsonit. Hän on lainannut ääntään yli 160 hahmolle mukaan lukien Apu, Moe, poliisipäällikkö Wiggum, sarjakuvahemmo, Cletus Spuckler, tohtori Nick, professori Frink ja Snake.
Tammikuussa 2020 Azaria kertoi aikovansa luopua Apun roolista hahmoon kohdistuneen arvostelun johdosta.
Ura > Elokuvat

Azaria on esiintynyt myös näytelmäelokuvissa, kuten Night at the Museum 2, Godzilla, The Birdcage, Mystery Men, America's Sweethearts, Smurffit ja Heat – ajojahti.
Ura > Televisio

Azaria on näytellyt televisiossa psykiatri Craig "Huff" Huffstodtia sarjassa Huff – terapian tarpeessa. Hän näytteli myös Frendeissä sivuhahmona. Simpsonien lisäksi hän on toiminut muun muassa Venomin äänenä 1990-luvun Hämähäkkimies-animaatiosarjassa . Azaria halusi näytellä Futuramassa jotakuta tohtori Zoidbergin sukulaista, ja vuonna 2001 hän esitti Zoidbergin setää, Harold Zoidia.
Rooleja Simpsoneissa

Azaria ääninäyttelee lukuisia hahmoja Simpsonit-televisiosarjassa. Vakituisia hahmoja ovat muun muassa seuraavat:
Moe Szyslak
poliisipäällikkö Wiggum
Apu Nahasapeemapetilon
professori Frink
Sarjakuvahemmo
Carl Carlson
ylitarkastaja Chalmers
Cletus Spuckler
Snake
Kirk Van Houten
tohtori Nick Riviera
merikapteeni
Lou
Duff-mies (Duffman)
Kimalaismies (Bumbelebee Man)
Disco Stu
Luigi Risotto
Johnny Tiukkahuuli (Johnny Tightlips)
pöhkö vanha mies (ns. Crazy Old Man)
sarkastinen mies (ns. Wiseguy)
Drederick Tatum
Julio
valmentaja Krupt
tohtori Colossus
Akira (alkuperäinen ääni George Takei)
Pyro (Luann Van Houtenin poikaystävä)
herra Costington
lyhytpinnainen mies (ns. Just Stamp the Ticket Man)
Lisäksi Azaria on näytellyt sarjassa lukuisia yksittäisissä jaksoissa esiintyneitä hahmoja.
Filmografia > Elokuvat

| Vuosi | Suomenkielinen nimi | Alkuperäinen nimi | Rooli |
| --- | --- | --- | --- |
| 1990 | Pretty Woman | Pretty Woman | etsivä |
| 1990 | Cool Blue | Cool Blue | Buzz |
| 1994 | Tupla tai kuitti | Quiz Show | Albert Freedman |
| 1995 | Heat – ajojahti | Heat | Alan Marciano |
| 1995 | Nyt ja silloin | Now and Then | Bud Kent |
| 1996 | Lainahöyhenissä | The Birdcage | Agador Spartacus |
| 1997 | Anastasia | Anastasia | Bartok Suurenmoinen (äänirooli) |
| 1997 | Grosse Pointe Blank | Grosse Pointe Blank | CIA-agentti Steven Lardner |
| 1998 | Loistava tulevaisuus | Great Expectations | Walter Plane |
| 1998 | Homegrown – hamppukunkut | Homegrown | Carter |
| 1998 | Celebrity | Celebrity | David |
| 1998 | Godzilla | Godzilla | Victor ”Animal” Palotti |
| 1999 | Seitsemän seinähullua sankaria | Mystery Men | Jeff / Sininen Raja |
| 1999 | Mystery, Alaska | Mystery, Alaska | Charles Danner |
| 1999 | Cradle Will Rock | Cradle Will Rock | Marc Blitzstein |
| 1999 | Bartok Suurenmoinen | Bartok the Magnificent | Bartok Suurenmoinen (äänirooli) |
| 1999 | Tuesdays with Morrie | Tuesdays with Morrie | Mitch Albom |
| 2000 | Pettämätön järjestelmä | Fail Safe | professori Groeteschele |
| 2001 | Uprising – kapina natseja vastaan | Uprising – kapina natseja vastaan | Mordechaj Anielewicz |
| 2001 | Valkokankaan lemmikit | America’s Sweethearts | Hector Gorgonzolas |
| 2002| | Bark! | Bark! | Sam |
| 2003 | Väritetty totuus | Shattered Glass | Michael Kelly |
| 2004 | Polly tuli kuvioihin | Along Came Polly | Claude |
| 2004 | Dodgeball: A True Underdog Story | Dodgeball: A True Underdog Story | Patches O’Houlihan nuorena |
| 2004 | Kolme perhettä, yhdet hautajaiset | Eulogy | Daniel Collins |
| 2007 | Run Fatboy Run | Run Fatboy Run | Whit |
| 2007 | The Simpsons Movie | The Simpsons Movie | useita äänirooleja |
| 2007 | Chicago 10 | Chicago 10 | Allen Ginsberg / Abbie Hoffman (äänirooli) |
| 2007 | The Grand | The Grand | Mike Heslov |
| 2008 | Immigrants | Immigrants | Jóska (äänirooli) |
| 2009 | Night at the Museum 2 | Night at the Museum 2 | Kahmunrah / Abraham Lincoln / Ajattelija (äänirooli) |
| 2009 | Year One – kaiken alku | Year One | Abraham |
| 2010 | Love and Other Drugs | Love and Other Drugs | tohtori Knight |
| 2011 | Smurffit | The Smurfs | Velho |
| 2011 | Hop | Hop | Carlos / Phil (äänirooli) |
| 2011 | Happy Feet 2 | Happy Feet 2 | Mahtava Sven (äänirooli) |
| 2013 | Smurffit 2 | The Smurfs 2 | Velho |
| 2013 | Lovelace | Lovelace | Jerry Damiano |
| 2016 | Norman: The Moderate Rise and Tragic Fall of a New York Fixer | Norman: The Moderate Rise and Tragic Fall of a New York Fixer | Srul Katz |
| 2017 | The Wizard of Lies | The Wizard of Lies | Frank Dipascali |
| 2022 | Out of the Blue | Out of the Blue | Jock |
Filmografia > Televisiosarjat

| Vuosi | Suomenkielinen nimi | Alkuperäinen nimi | Rooli | Jakso(t) |
| --- | --- | --- | --- | --- |
| 1988 | Perhe on paras | Family Ties | Joe | ”Designing Woman” |
| 1989 | Growing Pains | Growing Pains | Steve Stevenson | ”The New Deal: Part 2” |
| 1989– | Simpsonit | The Simpsons | Apu Lou Moe Szyslak Clancy Wiggum ym. (ääni) | 742 jaksoa |
| 1990 | Bel Airin prinssi | The Fresh Prince of Bel-Air  | Jerry | ”Mistaken Identity” |
| 1990 | Babes | Babes | Tony | ”Rent Strike” |
| 1991–1994 | Herman’s Head | Herman’s Head | Jay Nichols |  |
| 1994 |  Beethoven |  Beethoven | tappaja  ex-vanki palomiehet Ned liikennepoliisi Harv (ääni) | 4 jaksoa |
| 1994–1996 |  Hämähäkkimies | Spider-Man: The Animated Series |  Eddie Brock / Venom (ääni) | 8 jaksoa |
| 1994–2003 | Frendit | Friends | David | 5 jaksoa |
| 1995 | Kauhua kryptasta | Tales from the Crypt | Richard | ”Doctor of Horror” |
| 1995 | What a Cartoon! | What a Cartoon! | Elmo (ääni) | ”The Fat Cats in Drip Dry Drips” |
| 1995 | If Not for You | If Not for You | Craig Schaeffer | 8-osainen minisarja |
| 1995–1999 | Hulluna sinuun | Mad About You | Nat Ostertag | 16 jaksoa |
| 1998 | Stressi-Erkki | Stressed Eric | Eric Feeble (ääni) | 4 jaksoa |
| 2001 | Futurama | Futurama | Harold Zoid (ääni) | ”That’s Lobstertainment!” |
| 2002 | Imagine That | Imagine That | John Miller | viisiosainen minisarja |
| 2004–2006 | Huff – terapian tarpeessa | Huff | tohtori Craig ”Huff” Huffstodt | 25 jaksoa |
| 2011 | The Cleveland Show | The Cleveland Show | sarjakuvahemmo (ääni) | ”Hot Cocoa Bang Bang” |
| 2011–2012 | Free Agents | Free Agents | Alex Taylor | 8 jaksoa |
| 2013–2019 | Family Guy | Family Guy | sivuäänet | 4 jaksoa |
| 2014–2016 | Ray Donovan | Ray Donovan | Ed Cochran | 14 jaksoa |
| 2016 | Bordertown | Bordertown | Bud Buckwald (ääni) | 13 jaksoa |
| 2016 | Mack & Moxy | Mack & Moxy | Shelfish Sheldon (ääni) | 12 jaksoa |
| 2017–2020 | Brockmire | Brockmire | Jim Brockmire | 32 jaksoa |
| 2018 |  Maniac |  Maniac | Hank Landsberg | 3 jaksoa |
| 2022 | Life & Beth | Life & Beth | hautaustoimiston johtaja | ”We’re Grieving” |
| 2022 | Super Pumped | Super Pumped | Tim Cook | ”The Charm Offensive” |
Filmografia > Ääniroolit videopeleissä

| Vuosi | Videopeli | Rooli |
| --- | --- | --- |
| 1996 | The Simpsons: Cartoon Studio | Apu Nahasapeemapetilon, Clancy Wiggum, Nick Riviera, Kimalaismies |
| 1997 | The Simpsons: Virtual Springfield | Moe Szyslak, Apu Nahasapeemapetilon, Clancy Wiggum, Snake, professori Frink, ylitarkastaja Chalmers, Nick Riviera, Kimalaismies, Corey, sivuäänet |
| 1997 | Anastasia: Adventures with Pooka and Bartok | Bartok |
| 1999 | Simpsons Bowling | Apu Nahasapeemapetilon |
| 2001 | The Simpsons: Wrestling | sivuäänet |
| 2001 | The Simpsons: Road Rage | Apu Nahasapeemapetilon, Clancy Wiggum, Snake Jailbird, sivuäänet |
| 2002 | The Simpsons: Skateboarding | professori John Frink, Clancy Wiggum |
| 2003 | The Simpsons: Hit & Run | Moe Szyslak, Clancy Wiggum, Apu, Sarjakuvahemmo, Cletus Spuckler, professori Frink, sivuäänet |
| 2004 | Catwoman: The Game | kovikset |
| 2007 | The Simpsons Game | Moe Szyslak, Clancy Wiggum, professori Frink, Sarjakuvahemmo, Carl Carlson, Cletus Spuckler, Kimalaismies, Apu, merikapteeni, Duff-mies, Akira, Mario |
| 2009 | Night at the Museum: Battle of the Smithsonian Game | Kahmunrah,  Ajattelija, Abraham Lincoln |
| 2012 | The Simpsons: Tapped Out | Moe Szyslak, Clancy Wiggum, Apu Nahasapeemapetilon, Sarjakuvahemmo, Snake Jailbird, Luigi Risotto, Kimalaismies, Duff-mies, Drederick Tatum, Cletus Spuckler, professori Frink, Nick Riviera, Carl Carlson, sininen Funzo, punainen Funzo, violetti Funzo, Abraham Lincoln, Gary Chalmers, Lou, merikapteeni, Disco Stu, Don Vittorio, ranskalainen tarjoilija, Kirk Van Houten, Tribal Chief, Akira, herra Costington, The Grumple, halipupu, Giuseppe, tohtori Kolossi, The Collider, Varjoritari |
Aiheesta muualla

Kuvia tai muita tiedostoja aiheesta Hank Azaria Wikimedia Commonsissa
Hank Azaria Internet Movie Databasessa. (englanniksi)
Can A.I. Voice 'The Simpsons'? We Found Out. Azaria New York Timesin videolla helmikuussa 2025.
Voice Chasers (Arkistoitu – Internet Archive)
TV.com (Arkistoitu – Internet Archive)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Espanja  Ranska  BnF data  Saksa  Israel  Yhdysvallat  Tšekki  Puola 
Taiteenala:  Emmy Awards  MusicBrainz 
Henkilöt:  Deutsche Synchronkartei  Elonet 
Muut:  IdRef
Buskerudin lääni

| Buskerudin lääni Buskerud fylke |
| --- | --- |

 Lippu:  Vaakuna
 Läänin sijainti Norjassa
Valtio:  Norja
Alue:  Østlandet
Hallinto:  
 – hallinnollinen keskus:  Drammen
 – lääninjohtaja:  Roger Ryberg
Pinta-ala:  14 910,93 km²
Väkiluku (2016):  277 684
 – väestötiheys:  18,62 as./km²
Kielet:  Kirjanorja ja uusnorja
Lyhenteet:  
 – ISO 3166:  NO-06
 – NUTS:  NO032
 
Läänin internetsivut
Buskerudin lääni (norj. Buskerud fylke) on Norjan lääni maan eteläosassa Østlandetin alueella. Se sijaitsee Oslon kaupungin länsipuolella ja ulottuu lännessä Hardangerviddan ylängölle, idässä Oslonvuonolle. Sen hallinnollinen keskus on Drammen. Läänissä oli 277 684 asukasta (vuonna 2016) ja sen pinta-ala oli 14 910,93 neliökilometriä.
Buskerud on perinteistä kaivosaluetta, ja siellä on ollut jo varhain hopea- ja kobolttikaivoksia. Hopea ja koboltinsininen ovatkin edelleen läänin tunnusvärit. Nykyisin maanviljely, puunjalostus- ja muu teollisuus ovat alueen pääelinkeinoja; Begna- ja Randsjoista saadaan runsaasti vesivoimaa.
Vuoden 2020 alussa Buskerud yhdistettiin Akershusin ja Østfoldin läänien kanssa Vikenin lääniksi. Vuonna 2022 Norjan parlamentti päätti kuitenkin lakkauttaa Vikenin läänin vuoden 2024 alussa. Samalla Buskerudin lääni perustettiin uudelleen.
Kunnat

Buskerudin lääniin kuuluu yhteensä 18 kuntaa:
Drammen
Flesberg
Flå
Gol
Hemsedal
Hol
Hole
Kongsberg
Krødsherad
Lier
Modum
Nesbyen
Nore og Uvdal
Ringerike
Rollag
Sigdal
Øvre Eiker
Ål
Aiheesta muualla

Kuvia tai muita tiedostoja aiheesta Buskerudin lääni Wikimedia Commonsissa
Läänin internetsivut (Arkistoitu – Internet Archive)
Norjan läänit
Agder
Akershus
Buskerud
Finnmark
Innlandet
Møre ja Romsdal
Nordland
Oslo
Rogaland
Telemark
Tromssa
Trøndelag
Vestfold
Vestland
Østfold
Steiermark

| Steiermark |
| --- | --- |

 Lippu:  Vaakuna
 Sijainti
Valtio:  Itävalta
Hallinto:  
 – hallinnollinen keskus:  Graz
 – suurin kaupunki:  Graz
 – Kuvernööri:  Hermann Schützenhöfer
Pinta-ala:  16 401 km² (2.)
 – meri:  148 km² 
Väkiluku (2019):  1 243 052 (4.)
 – väestötiheys:  76 as./km²
Lyhenteet:  
 – ISO 3166:  AT-6
 
Steiermark
Steiermark (sloveeniksi Štajerska, lat. Styria) on yksi Itävallan yhdeksästä osavaltiosta. Sen pääkaupunki on Graz. Osavaltion pinta-ala on 16 401 km² ja siellä on 1 243 052 asukasta (vuonna 2019).
Maantiede

Steiermarkin pinta-ala on 16 401 km² ja se on täten Itävallan toiseksi suurin osavaltio Ala-Itävallan jälkeen. Osavaltio sijaitsee maan kaakkoisosassa ja rajautuu etelässä Sloveniaan (145 km raja). Naapuriosavaltiot ovat pohjoisessa Ylä-Itävalta ja Ala-Itävalta, idässä Burgenland ja lännessä Kärnten sekä Salzburg.
Steiermarkia kutsutaan usein "Itävallan vihreäksi sydämeksi", sillä noin 60 % sen pinta-alasta on metsää. Merkittävin osavaltion läpi virtaava joki on Mur (pituus Steiermarkin alueella 291 km), joka virtaa myös Grazin läpi. Muita merkittäviä jokia ovat Enns, Feistritz ja Raab. Suurin järvi Grundlsee sijaitsee Liezenin piirissä. Osavaltion korkein huippu on 2 995 m korkea Hoher Dachstein.
Talous

Steiermark on alppiseutua, jossa runsaasti mineraaliesiintymiä (rautaa, grafiittia, ruskohiiltä). Osavaltiossa on myös paljon maanviljelyä, viinin- ja hedelmäviljelyä sekä rauta- ja puuteollisuutta. Steiermarkin talous on jatkuvasti kääntynyt palvelualavaltaiseksi, kuten monissa muissakin kehittyneissä maissa. Steiermarkin talouskasvu on Itävallan suurimpia (vuonna 2004 3,8 %) mutta tämä talouskasvu on keskittynyt lähinnä alueen suurimman kaupungin Grazin alueelle.
Historia

Steiermark erosi 1000-luvulla Kärntenin herttuakunnasta. Maakreivit Leopold (1122–1129) ja Otakar III (1129–1164) hallitsivat sitä osana Baijeria, kunnes vuonna 1180 siitä muodostui itsenäinen Steiermarkin herttuakunta. Se liitettiin vuonna 1254 Unkariin, sitten Böömiin 1260 ja lopulta Habsburg-suvun hallintaan 1282. Alue kärsi 1330- ja 1340-luvulla useista luonnonkatastrofeista, kuten heinäsirkoista, maanjäristyksestä, maanvyörymästä ja rutosta. Myös 1400-luvun loppupuoli oli vaikeaa aikaa. Osmanien hyökkäys toistui vuosien 1473 ja 1483 välillä viisi kertaa. Sen sijaan 1600-luku oli suhteellisen rauhallinen kausi. Kärnten liitettiin vuonna 1782 Steiermarkiin, joskin se myöhemmin muodosti taas oman herttuakunnan. 1800-luvun kansallisuusaate synnytti Steiermarkissa erimielisyyksiä saksankielisten ja sloveenien välillä. Tämä johti ensimmäisen maailmansodan jälkeen siihen, että Steiermarkin sloveeninkielinen eteläosa liitettiin Jugoslaviaan. Tämä alue kuuluu nykyisin Sloveniaan.
Politiikka

Osavaltio on ollut kansanpuolueen (ÖVP) tukialuetta vuodesta 1945. Vuoden 2005 vaaleissa sosiaalidemokraatit (SPÖ) ottivat kuitenkin voiton paikallisjohtajansa Franz Vovesin johdolla, josta tuli kuvernööri (Landeshauptmann). Oikeistopopulistiset FPÖ ja BZÖ ovat saaneet jonkin verran kannatusta. Osavaltiohallituksen 9 paikkaa jakautuvat puolueille: 4 SPÖ, 4 ÖVP, 1 FPÖ.
Aluejako

Steiermark jakautuu 12 piiriin (Bezirke) ja Statutarstadtiin Graz, jolla on oma kunnanlakinsa. Pinta-alaltaan suurin piiri on Liezen. Lisäksi Steiermarkin eri alueista käytetään nimityksiä Ylä-Steiermark (Obersteiermark), Länsi-Steiermark (Weststeiermark) ja Itä-Steiermark (Oststeiermark).
Steiermarkin piirit ovat:
Bruck-Mürzzuschlag
Deutschlandsberg
Graz
Graz-Umgebung
Hartberg-Fürstenfeld
Leibnitz
Leoben
Liezen
Murau
Murtal
Südoststeiermark
Voitsberg
Weiz
Väestö

Vuonna 2005 Steiermarkissa asui 1 243 052 asukasta ja väestötiheys on 76 asukasta/km².
Osavaltion väestöstä 15 % on 0-14-vuotiaita, 61,9 % 15-59-vuotiaita, ja yli 59-vuotiaiden osuus väestöstä on 23,1 %. Steiermarkilaisten keski-ikä on noussut 15 vuodessa 36,2 vuodesta (1981) 41,3 vuoteen (2005). Odotettu elinikä on miehillä 76 ja naisilla 82,1 vuotta.
Vuonna 2005 Steiermarkissa asui 68 286 ulkomaalaista ja heidän osuutensa väestöstä oli 5,7 %. Suurin osa ulkomaalaisista asuu pääkaupungissa Grazissa ja sen ympäristössä.
| Väestönkehitys |
| --- | --- | --- | --- | --- | --- | --- | --- | --- | --- | --- | --- | --- |
| Vuosi |  1650  |  1770  |  1830  |  1890  |  1910  |  1934  |  1961  |  1981  |  1991  |  2001  |  2011  |  2019  |
| Väestö | 388 340 | 509 420 | 538 997 | 828 375 | 957 610 | 1 015 106 | 1 137 865 | 1 186 525 | 1 184 720 | 1 183 303 | 1 210 614 | 1 243 052 |
| ±% | —     | +31.2% | +5.8% | +53.7% | +15.6% | +6.0% | +12.1% | +4.3% | −0.2% | −0.1% | +2.3% | +2.7% |
Lähteet: Landesstatistik Steiermark
Aiheesta muualla

Kuvia tai muita tiedostoja aiheesta Steiermark Wikimedia Commonsissa
Itävallan osavaltiot
Ala-Itävalta
Burgenland
Kärnten
Salzburg
Steiermark
Tiroli
Wien
Vorarlberg
Ylä-Itävalta
Itä-Agderin lääni

| Itä-Agderin lääni Aust-Agder fylke |
| --- | --- |

 Lippu:  Vaakuna
 Läänin sijainti Norjassa
Valtio:  Norja
Alue:  Sørlandet
Hallinto:  
 – hallinnollinen keskus:  Arendal
 – lääninjohtaja:  Tellef Inge Mørland
Pinta-ala:  9 157,76 km²
Väkiluku (2016):  115 785
 – väestötiheys:  12,64 as./km²
Kielet:  Kirjanorja ja uusnorja
Lyhenteet:  
 – ISO 3166:  NO-09
 – NUTS:  NO041
 
Läänin internetsivut
Itä-Agderin lääni (norj. Aust-Agder fylke) on nykiseen Agderin lääniin kuuluva entinen Norjan lääni maan etelärannikolla Skagerrakin rannalla Sørlandetin alueella. Se rajautui idässä Telemarkin lääniin ja lännessä Länsi-Agderin ja Rogalandin lääneihin. Sen hallinnollinen keskus oli Arendal. Läänissä on 115 785 asukasta (vuonna 2016) ja sen pinta-ala on 9 157,76 neliökilometriä.
Vuoteen 1919 saakka Itä-Agder tunnettiin Nedenesin lääninä (Nedenes amt). Se muodosti Länsi-Agderin kanssa Agderin alueen. Valtaosa alueen asukkaista asuu rannikolla.
Kunnat

Itä-Agderin lääniin kuului yhteensä 15 kuntaa:
Åmli
Arendal
Birkenes
Bygland
Bykle
Evje og Hornnes
Froland
Gjerstad
Grimstad
Iveland
Lillesand
Risør
Tvedestrand
Valle
Vegårshei
Aiheesta muualla

Kuvia tai muita tiedostoja aiheesta Itä-Agderin lääni Wikimedia Commonsissa
Läänin internetsivut
Norjan läänit
Agder
Akershus
Buskerud
Finnmark
Innlandet
Møre ja Romsdal
Nordland
Oslo
Rogaland
Telemark
Tromssa
Trøndelag
Vestfold
Vestland
Østfold
Mikael Aleksandrovitš Romanov

| Mihail Aleksandrovitš |
| --- | --- |
 Venäjän suuriruhtinas
 
Venäjän keisari (julistettu, muttei noussut valtaan)
Edeltäjä:  Nikolai II
Seuraaja:  monarkia lakkautettu

Syntynyt:  Mikael Aleksandrovitš Romanov 4. joulukuuta (J: 22. marraskuuta) 1878 Pietari, Pietarin kuvernementti, Venäjä
Kuollut:  13. kesäkuuta 1918 (39 vuotta) Motoviliha tehtaan asuma-alue lähellä Permiä, Neuvosto-Venäjä
Hautapaikka:  tuntematon
Puoliso:  Natalia Sergejevna Wulffert
Lapset:  Georgi Brasov
Suku:  Romanov
Isä:  Aleksanteri III
Äiti:  Maria Fjodorovna
Uskonto:  Venäjän ortodoksi
Suuriruhtinas Mihail Aleksandrovitš Romanov (ven. Михаил Александрович Романов, Mihail Aleksandrovitš Romanov); (4. joulukuuta (J: 22. marraskuuta) 1878 Pietari, Venäjän keisarikunta – 12. kesäkuuta 1918 Motoviliha tehtaan asuma-alue lähellä Permiä, Neuvosto-Venäjä) oli venäläinen aatelinen ja Romanov-hallitsijasuvun jäsen, joka julistettiin Venäjän keisariksi lyhyeksi ajaksi maaliskuussa 1917.
Suuriruhtinas

Leskikeisarinna Maria Fjodorovna muutti Anitškovin palatsiin nuorimpien lastensa Mihailin ja Olgan kanssa. Kuten useimmat perheensä miespuoliset jäsenet, Mihail oli ilmoittautunut armeijan palvelukseen. Hän suoritti koulutuksen tykistökoulussa ja liittyi upseerina ratsuväen tykistöön.
Mihail tuli täysi-ikäiseksi marraskuussa 1898 ja vain kahdeksan kuukautta myöhemmin hänestä tuli Nikolain kruununperillinen, kun keskimmäinen veli Georgi kuoli tuberkuloosiin vuonna 1899. Georgin kuolema ja sitä seurannut kruununperimyksen muutos korostuivat, koska Nikolailla ei ollut poikaa. Koska perintöoikeus rajoittui miehiin, hänen kolme tytärtään Olga, Maria ja Tatjana eivät olleet perimyskelpoisia. Kun Nikolain puoliso keisarinna Aleksandra Fjodorovna tuli raskaaksi vuonna 1900, tämä toivoi lapsen olevan miespuolinen. Aleksandra yritti saada itsensä julistetuksi syntymättömän lapsensa sijaishallitsijaksi Nikolain kuoleman varalta, mutta hallitus oli eri mieltä ja päätti, että Mihail olisi kruununperillinen syntymättömän lapsen sukupuolesta riippumatta. Nikolaille ja Aleksandralle syntyi neljäs tytär Anastasia seuraavana vuonna. Kun kruununperijä Aleksei syntyi vuonna 1904, Mihail nimitettiin sijaishallitsijaksi keisarinna Aleksandran kanssa, keisari Nikolain mahdollisen kuoleman varalta.
Suuriruhtinas Mihailia pidettiin huomaamattomana, hiljaisena ja hyväntahtoisena. Hän suoritti tavanomaisia ​​julkisia tehtäviä, joita valtaistuimen perilliseltä odotettiin. Vuonna 1901 hän edusti Venäjän keisariperhettä kuningatar Viktorian hautajaisissa ja sai Bathin ritarikunnan jäsenyyden. Seuraavana vuonna hänestä tehtiin Sukkanauharitarikunnan jäsen kuningas Edvard VII:n kruunajaisten yhteydessä. Kesäkuussa 1902 suuriruhtinas Mihail siirtyi Siniseen kyrassieeri-rykmenttiin [toisten tietojen mukaan komppanian komentajaksi marraskuussa 1902 Henkikaartin Preobraženski-rykmenttiin] ja muutti Hatsinan palatsiin, jossa rykmentti sijaitsi.
Mihail Aleksandrovitš oli täysi-ikäiseksi tultuaan saavuttanut taloudellisen itsenäisyyden. Hänen omaisuuteensa kuuluivat maan suurin sokerinjalostamo, miljoonien ruplan suuruinen pääoma, kokoelma moottoriajoneuvoja ja maatila Otrovossa kongressi-Puolassa ja Brasovossa lähellä Orjolia. Hän oli Venäjän suurimpia maanomistajia, jolla oli yli 120 000 hehtaarin maaomaisuus.
Yksityiselämä

Vuonna 1902 Mihail tapasi serkkunsa Saksi-Coburg-Gothan prinsessa Beatricen (1884–1966). He rakastuivat ja aloittivat kirjeenvaihdon englanniksi. Mihail puhui sekä ranskaa että englantia sujuvasti. Aluksi näytti siltä, ​​että he avioituvat, mutta ortodoksinen kirkko kuitenkin kieltää serkusavioliitot, ja Mihailin isä ja Beatricen äiti suuriruhtinatar, herttuatar Maria Aleksandrovna olivat sisaruksia. Keisari Nikolai kieltäytyi antamasta lupaansa avioliitolle. Mihailin ja Beatricen molemminpuoliseksi pettymykseksi heidän romanssinsa päättyi.
Mihailin huomio kääntyi seuraavaksi Alexandra Kossikovskajaan (1875–1923), jota kutsuttiin lempinimellä "Dina", joka oli hänen sisarensa suuriruhtinatar Olgan hovineiti. Dinan isä Vladimir Kossikovski oli asianajaja ja Dina oli hovineidiksi poikkeuksellisesti porvarissukuinen ehkä sen vuoksi, että Olga oli perheen nuorin tytär eikä kruununperimysjärjestyksessä kovin korkealla sijalla. Mihail torjui ystäviensä vihjailut, että hän piti tätä rakastajattarenaan ja heinäkuussa 1906 hän kirjoitti keisari Nikolaille pyytäen lupaa mennä naimisiin. Nikolai ja leskikeisarinna Maria Fjodorovna olivat kauhuissaan, koska he katsoivat, että kuninkaallisen pitää avioitua vertaisensa eli toisen kuninkaallisen kanssa. Venäjän keisarisuvun säännön mukaan kuninkaallisen ja keisarilliseen sukuun kuulumattoman kansalaisen, jopa aatelisen, morganaattisesta avioliitosta syntyneet lapset eivät ole oikeutettuja kruununperimykseen. Nikolai uhkasi peruuttaa Mihailin sotilasnimitykset ja karkottaa hänet Venäjältä, jos tämä menisi naimisiin ilman hänen lupaansa. Maria Fjodorovna erotti Dinan tämän toimesta suuriruhtinatar Olgan hovineitinä ja vei Mihailin sukuloimaan kanssaan Tanskaan aina syyskuun 1906 puoliväliin asti.
Pian hänen paluunsa jälkeen Venäjälle, kolme brittiläistä sanomalehteä ilmoitti 24. syyskuuta 1906, että suuriruhtinas Mihail aikoo avioitua Connaughtin prinsessa Patrician (1886–1974) kanssa, josta hän eikä Patricia tiennyt mitään. Buckinghamin palatsi antoi ilmoituksen, jossa asia kiellettiin. Patricia oli kuningatar Viktorian pojan Connaughtin herttua, prinssi Arthurin ja Preussin prinsessa Louisa Margaretan nuorin tytär.
Kaksi vuotta myöhemmin lokakuussa 1908 Mihail vieraili Lontoossa, jossa hän ja Patricia esiintyivät yhdessä seurapiiri tilaisuuksissa. Vaikuttaa todennäköiseltä, että Mihailin äiti Maria Fjodorovna suunnitteli poikansa avioliittoa sopivamman morsiamen kanssa ja virheellisen uutisen kirjoittaja, Reutersin kirjeenvaihtaja Guy Beringer ylitulkitsi näitä suunnitelmia.
Mihail ja entinen hovineiti Alexandra Kossikovskaja eli Dina suunnittelivat karkaamista, mutta heidän suunnitelmansa tyrehtyivät, koska Dina oli salaisen poliisin eli Ohranan valvonnassa ja häntä estettiin matkustamasta. Perheensä painostuksen alaisena ja koska ei enää voinut nähdä Dinaa, Mihail näytti menettävän kiinnostuksensa elokuussa 1907. Dina muutti ulkomaille. Hän ei koskaan mennyt naimisiin ja uskoi olevansa Mihailin laillinen morsian, vaikka heidän romanssinsa oli ohi.